
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх. №…………………………………….
ДО 
ОБЩИНСКИ СЪВЕТ
ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград
относно: Приемане на Наредба за специфичните изисквания към облика на градските пространства, сградите и архитектурните ансамбли на територията на град Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С изменения в Закона за устройство на територията от м. март 2019 г. се даде възможност с наредба на общинския съвет да бъдат определени специфични изисквания за облика на градските пространства, сградите и архитектурните ансамбли. Въведе се правото на общините да определят допълнителни изисквания към обема и съдържанието на подробните устройствени планове и на инвестиционните проекти за нови сгради, реконструкция, пристрояване и надстрояване и основни ремонти на сгради и съоръжения, улици, площади и озеленени площи, свързани с благоустрояването на градските пространства, опазването и съхраняването на архитектурните ансамбли и градската среда. 

Предлаганият проект на Наредба има за цел да създаде единен механизъм и точно обособени критерии за създаване на разпознаваем облик на града, въвеждане на ред и преустановяване практиката на поединичен подход за всяко разрешение, което води до липса на хармоничност и допълване в цялостната визия на градските пространства.

За обсъждане, мнения и предложения по проект на Наредбата на заинтересованите лица е предоставен 14 – дневен срок, съгласно чл.26, ал.2, ал.3 и ал.4, изречение второ от Закона за нормативните актове. 

Краткият четиринадесет дневен срок е свързан с необходимостта от привеждане на проекта в съответствие с условията за кандидатстване за получаване на средства по процедура „Подкрепа за устойчиво енергийно обновяване на жилищния сграден фонд – Етап I“ чрез подбор на предложения за изпълнение на инвестиции от крайни получатели по подмярка „Подкрепа за устойчиво енергийно обновяване на жилищния сграден фонд - Етап I“ по Националния план за възстановяване и устойчивост на Република България, с оглед съобразяване на възможностите, които същата предлага за кандидатстване. 
Същевременно с това е необходимо Наредбата да влезе в сила във възможно най-кратки срокове, за да се съобразят проектите на сградите, които ще кандидатстват за финансиране по посочената програма за саниране.

На основание чл. 26, ал.2, ал.3 и ал.4 от Закона за нормативните актове и чл.77 от Административно процесуалния кодекс, проектът на нормативния акт, ведно с мотивите, е публикуван на интернет адреса на Община Златоград: http://www.zlatograd.bg на 22.03.2023 г. 

В законоустановения нормативен срок от публикуването на проекта на Наредбата не са депозирани писмени предложения, мнения и препоръки по проекта й.


Имайки предвид изложеното до тук, предлагам на Общинския съвет следния проект за 

РЕШЕНИЕ:


На основание чл. 21, ал.2 от Закона за местното самоуправление и местната администрация, чл. 13а от Закона за устройство на територията,  чл. 26 и чл. 28 от Закона за нормативните актове, чл. 76, ал. 3 и чл. 79 от Административнопроцесуалния кодекс, Общински съвет Златоград

Р Е Ш И:

Приема Наредба за специфичните изисквания към облика на градските пространства, сградите и архитектурните ансамбли на територията на град Златоград.
С уважение,

МИРОСЛАВ ЯНЧЕВ

Кмет на Община Златоград

Изготвили: 

Инж. Елка Чаушева 

Секретар на Община Златоград 

Златка Цекова

Директор на дирекция АПО,ОС и З, той и юрисконсулт




                          В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

